קן ג'ונג

קנדריק קאנג-ג'ו ג'ונג (באנגלית: Kendrick Kang-Joh Jeong, בקוריאנית: 정 강조, האנג'ה: 鄭康祖; נולד ב-13 ביולי 1969) הוא שחקן, קומיקאי ותסריטאי אמריקאי, המוכר בעקבות תפקידו כבן צ'אנג בסדרה "קומיוניטי" ובתפקיד לסלי צ'או בסרטי "בדרך לחתונה עוצרים בווגאס" שם כיכב בתור מאפיונר סיני דיסלקט עיוור צבעים שמאכיל את התרנגולות שלו בעוף ובסמים.<ref name="newsref"></ref> יצר, כתב והפיק את הסדרה "ד"ר קן".

ג'ונג הוא רופא מורשה<ref name="MedLicense"></ref> אך חדל מהעיסוק ברפואה לטובת קריירת המשחק שלו.<ref></ref>

== ביוגרפיה ==
ג'ונג נולד בדטרויט, מישיגן, להורים מהגרים מדרום קוריאה,<ref name="newsref"/><ref name="ref2"></ref><ref name="twitterbirth"></ref> אביו, ד.ק. ג'ונג, היה פרופסור לכלכלה באוניברסיטה לחקלאות ומקצועות טכניים של צפון קרוליינה.<ref name="newsref"/>

בילדותו, עברה המשפחה לגרינסבורו שבקרוליינה הצפונית<ref></ref>. ג'ונג למד בבית הספר התיכון וולטר היינס פייג', שם השתתף בליגת הטריוויה האזורית, נבחר למועצת התלמידים וניגן בכינור בתזמורת בית הספר. הוא סיים את לימודיו בשנת 1986 בגיל 16 ובהמשך קיבל את פרס השנה לנוער של העיר גרינסבורו על הישגיו.<ref name="newsref"/>

ג'ונג החל לעסוק במשחק בשנתו השנייה באוניברסיטת דיוק.<ref name=":1"></ref> הוא שקל בקצרה להתמחות בדרמה, בעודו ממשיך בלימודי הקדם-רפואה.<ref name="newsref"/> הוא סיים את לימודיו באוניברסיטת דיוק בשנת 1990 והמשיך את לימודי הדוקטורט שלו בבית הספר לרפואה של UNC בשנת 1995.<ref name="MedLicense"/><ref></ref> בקיץ שלפני תחילת לימודי הרפואה הוא למד תיאטרון באוניברסיטת קליפורניה בלוס אנג'לס (UCLA).

=== 1990–1998: התמחות רפואית ===
הרקע של ג'ונג בתיאטרון ואלתור התחיל עוד כשהיה סטודנט לרפואה בצפון קרוליינה. הוא השתתף באופן קבוע בערבי "במה פתוחה" בכיכר ריילי-דורהאם, והופיע בצ'רלי גודנייטס בריילי ובמועדון הקומדיה של טווטי דורהאם.

ג'ונג סיים את התמחותו ברפואה פנימית במרכז הרפואי אושנר בניו אורלינס, לואיזיאנה.<ref></ref>
ג'ונג במרץ 2015

=== 1999 – 2007: רופא / קומיקאי ===
ג'ונג עבר ללוס אנג'לס בשנת 1998 ועסק ברפואה במשך מספר שנים כרופא לרפואה פנימית בבית חולים קייזר פרמננטה בוודלנד הילס.<ref name=":1"/> הוא החל להופיע בקביעות במועדוני הקומדיה The Improv and Laugh Factory. מופעי הסטנד-אפ שלו הובילו למספר הופעות טלוויזיוניות, בהן "המשרד" של NBC, "הפמליה" ו"תרגיע" של HBO. בשנת 2002 ג'ונג הנחה פינה בתוכנית "קומיק גרוב" של קומדי סנטרל.<ref name=":1"/>

הוא ערך את הופעת הבכורה שלו בסרט "הדייט שתקע אותי" בדמותו של ד"ר קוני. ג'ונג ויתר על קריירת הרפואה בשנת 2006 לטובת קריירת המשחק שלו. עם זאת, הוא עדיין ממשיך לשמור על רישיונו הרפואי וסייע במקרי חירום רפואיים במהלך הופעות או בצילומים.<ref name="MedLicense"/><ref name=":1"/>

=== 2008 – הווה: שחקן במשרה מלאה ===
הופיע ב"פיינאפל אקספרס" כמלך ארגוטרון; "הכל אודות סטיב"; "הטובין: לחיות קשה, למכור קשה"; "טיפול זוגי" וכמר צ'או ב"בדרך לחתונה עוצרים בווגאס", "בדרך לחתונה עוצרים בבנגקוק", "הנגאובר 3: חוזרים לווגאס", וכיכב בסרטים שומר גן החיות" ו"רובוטריקים 3: אפלת הירח".

ג'ונג שיחק את סניור צ'אנג בסיטקום קומיוניטי של NBC. הוא היה מועמד לשני פרסי הסרטים והטלוויזיה של MTV לשנת 2010.

בשנת 2012 דווח כי ג'יימי פוקס וג'ונג הסכימו כל אחד לככב בסרטים שנכתבו והופקו על ידי האחר. פוקס הסכים לקבל תפקיד מוביל בקומדיה של ג'ונג "אחרי הנשף". ג'ונג, בתורו, יככב בקומדיה הספורטיבית של פוקס<ref></ref>. ג'ונג זכה בפרס סטרימי עבור "השחקן האורח הטוב ביותר" על השתתפותו בסדרה "אהבה בוערת".<ref></ref>

בשנת 2013 הוא הופיע ב-"רווח וכאב" של מייקל ביי, בתור ג'וני וו, נואם מוטיבציה.<ref name="abc.go.com"></ref> מאוחר יותר באותה שנה הוא חזר בתפקיד מורחב משמעותית כמר צ'או בסרט "הנגאובר 3: חוזרים לווגאס".<ref name="Jeong"></ref>

בשנת 2015 ג'ונג כיכב, כתב והפיק את הפיילוט של הקומדיה הרפואית החדשה שלו ב- ABC, "ד"ר קן", כרופא מתוסכל שעוסק בקריירה, בנישואיו ובהורות, אך לא מצליח באף אחד מהם. ב־7 במאי 2015, הסדרה נרכשה על ידי ABC.<ref name="abc.go.com"/><ref></ref><ref></ref> הסדרה עלתה לראשונה ב־2 באוקטובר 2015.<ref name=":0"></ref> באותה שנה שיחק בסרט הדרמה והמד"ב "מועדפים" בו גם לקח חלק בהפקת הסרט.

בשנת 2018 ג'ונג הופיע במשחק חי של HQ טריוויה בבריטניה. בשנת 2018 גילם את לות'ר בחידוש לסדרת הטלוויזיה "מגנום, בלש פרטי" ברשת CBS.

מופע הקומדיה המלא של ג'ונג, "You Complete Me, Ho", יצא בשנת 2019 ברשת נטפליקס.<ref></ref> באותה שנה שיחק בסרט "היפהפייה והיחפן" בתפקיד של דוקטור.

בשנת 2019 עלתה תוכנית המציאות "הזמר במסכה" ברשת FOX שהיא מבוססת על פורמט קוריאני באותו שם, בו משתתפים ידוענים ששרים קאברים לשירים מפורסמים כשהם לבושים בתחפושות מכף רגל ועד ראש ובמסכות פנים שמסתירות את זהויותיהם. ג'ונג משמש כחבר פאנל ושופט בתוכנית לצדם של ניקול שרזינגר, ג'ני מקארתי ורובין ת'יק.

ב-2020 בעקבות עליית קומיוניטי לנטפליקס והיווצרות שיח מחודש סביב התוכנית, הקים ביחד עם ג'ואל מקהייל את ההסכת The Darkest Timeline ("ציר הזמן האפל ביותר", מחווה לבדיחה חוזרת בסדרה) שבו מראיינים שחקנים מהתוכנית ומדברים עליה. באותה שנה דיבב בסרט האנימציה "מעל ומעבר לירח" של נטפליקס. באותה שנה החל להנחות את תוכנית המציאות "I Can See Your Voice" (המבוססת על פורמט קוריאני באותו שם) ודומה באופיה לתוכנית "הזמר במסכה"; שתיהן משודרות ברשת פוקס.

בשנת 2022 לוהק לעונה השנייה של הסדרה הקומית "אפטר פארטי" של אפל TV פלוס.

בשנת 2023 כיכב בסרט הקומדיה הסאטירי של צ'ארלי דיי "גן עדן של טעויות" בתור לארי.

בשנת 2024 שיחק בעונה השנייה של הסיטקום "משמר החיות" <small>(אנ')</small> ברשת Fox; בתור לי פארק, לוחש לכלבים. 

== חיים אישיים ==
ג'ונג זכה בפרס החזון<ref></ref><ref></ref> על כך שסייע להעלות את "הנראות של קהילת אסיה פסיפיק אמריקה (APA) באמצעות עבודתו".

אשתו של ג'ונג, טראן הו, היא וייטנאמית אמריקאית, רופאת משפחה.<ref name="huff"></ref><ref name="usatoday"></ref><ref></ref> הם הורים לשתי בנות.

== קישורים חיצוניים ==
* 

== הערות שוליים ==

קטגוריה:בוגרי אוניברסיטת דיוק
קטגוריה:בעלי תואר דוקטור מאוניברסיטת קרוליינה הצפונית בצ'אפל היל
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:מדבבים אמריקאים
קטגוריה:רופאים אמריקאים
קטגוריה:אמריקאים ממוצא דרום קוריאני
קטגוריה:אמריקאים שנולדו ב-1969